Sean en Carla Else se Noah gebore | SARIE
Ons het nou net gehoor dat Sean en Carla Else se babaseun, Noah, vanoggend gebore is!
Sean het dié foto op Facebook gedeel en geskryf dat ma én baba gesond is.
SARIE het verlede jaar met die gesin by hul huis in Houtbaai gesels – lees die volledige onderhoud hier.
"My gesin vervolmaak my. Alles wat ek doen, is vir my seuntjies, en vir Carla," sê Sean. "Ek was nog nooit so gelukkig en vreedsaam nie. Dis grootliks te danke aan Carla. Sy het my twee seuns aanvaar as haar eie, en hulle vir haar as nog 'n mamma."
Toe hy en sy vrou, Carla, hul eersteling, Daniel Ryan, verwelkom, het die media berig dat Sean pa geword het. Maar min mense weet hy speel reeds 'n paar jaar lank dié rol vir Caylem, die seun wat hy besig is om aan te neem, en Vaughn, sy seuntjie uit 'n vorige verhouding.
"Vaderskap beteken verantwoordelikheid. Jy is soos 'n fakkeldraer wat óf kan uitbrand óf 'n lig in die donker kan wees. Dit het my gedwing om eers huis skoon te maak, om myself af te vra of ek gereed is om 'n voorbeeld te wees, die regte besluite vir my kinders te neem. Dis asof elke stukkie van die legkaart van jou lewe skielik pas wanneer jy pa word." – Sean Else
Sean Else: "Alles vir my seuns"
Carla saam met Daniel FOTO: Facebook
Carla en Sean Else met hul kinders, Vaughn (agter), Caylem (voor) en Daniel. Dié foto is net ná Daniel se geboorte geneem FOTO: Willem Lourens